Monna oa Matsoku Ha-Seshote, Leribe, o re o se a robala hlatheng ka baka la mapolesa a Hlotse – moafrikafmradio: The Most Authoritative Radio Ever!
Monna oa Matsoku Ha-Seshote, Leribe, o re o se a robala hlatheng ka baka la mapolesa a Hlotse
Monna oa Matsoku Ha Seshote ea phelang Sebothoane Ha Maphike, Leribe, o re o phelisoa ba linonyana, ke mapolesa a Hlotse a lutseng a mo tsoma, ka mabaka ao a sa a tsebeng, nyene le bosiu, hoo a seng a robala hlatheng, bosiu bo bong le bo bong.
Monghali Thato Rankulo o re o belaela hore tsena sesosa sa tsona ke mocheliete oa hae oo ba ileng ba mo amoha oona tseleng, o neng o betoe ke bahlankana ba babeli, bosiu bohle, ka Hlakola ea monongoaha.
O re taba ena ha ea ka ea sebetsoa ke mapolesa hobane a ne a ntse a batla ’melaelloa oa ketso eo, ’me ha a mo fumana, eo, a mo tšoaselletsa litabeng tseo,’me oona a mo a lata ha hae, a ea mo koalla setokising le ho mo tokhotsa ka mabaka ao a sa a tsebeng, a nto mo lokolla.
Leha ho le joalo, mohlankana ee ho buuoang ka eena ea hlalosoang e le moetselletsi, mohala oa hae, o ne o lla feela, ke ka hoo Lehakoe la Litaba la sa tsebang ho buisana le eena.
Previous PostMokhethoa oa Senqu, o teka bopaki ba hae holim’a khiriso ea makoloi, kapel’a PACNext PostBa habo mofu ba mo tseba ka liaparo le letseka la mathe, Botha-Bothe